title: 2014 m. liepos 22 d. Tarybos sprendimas 2014/485/BUSP, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)

text:
23.7.2014

               LT

               Europos Sąjungos oficialusis leidinys

               L 217/39

         TARYBOS SPRENDIMAS 2014/485/BUSP
   2014 m. liepos 22 d.
   kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. liepos 16 d. Taryba priėmė Sprendimą 2012/389/BUSP (1). Tas sprendimas baigia galioti 2014 m. liepos 15 d.;

               (2)

               2014 m. kovo 18 d. Politinis ir saugumo komitetas (PSK), atsižvelgdamas į strateginės peržiūros rezultatus, rekomendavo pratęsti misiją iki 2016 m. gruodžio 12 d.;

               (3)

               EUCAP NESTOR bus vykdoma tokiomis aplinkybėmis, kurios gali pablogėti ir galėtų kliudyti pasiekti Europos Sąjungos sutarties (ES sutartis) 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2012/389/BUSP iš dalies keičiamas taip:

               1.

               2 straipsnis pakeičiamas taip:
               „2 straipsnis
               Misijos tikslas
               EUCAP NESTOR tikslas – padėti stiprinti Somalio pusiasalio ir Indijos vandenyno vakarinės dalies valstybių jūrų saugumo gebėjimus, kad jos galėtų veiksmingiau kovoti su piratavimu. EUCAP NESTOR visų pirma dėmesį skirs Somaliui, o antra – Džibučiui, Seišeliams ir Tanzanijai.“

               2.

               3 straipsnis pakeičiamas taip:
               „3 straipsnis
               Tikslai ir užduotys
               1.   Kad pasiektų 2 straipsnyje nurodytą misijos tikslą, EUCAP NESTOR:

                           a)

                           stiprina 2 straipsnyje nurodytų valstybių gebėjimus vykdyti veiksmingą jūrinį valdymą jų pakrantės zonoje, vidaus vandenyse, teritorinėse jūrose ir išskirtinėse ekonominėse zonose;

                           b)

                           remia šias valstybes joms imantis atsakomybės kovos su piratavimu srityje laikantis teisinės valstybės principo ir žmogaus teisių standartų;

                           c)

                           stiprina regioninį bendradarbiavimą ir koordinavimą jūrų saugumo srityje;

                           d)

                           tikslingai ir konkrečiai prisideda prie dedamų tarptautinių pastangų.

                     2.   Tikslams pasiekti EUCAP NESTOR veikia laikydamasi veiklos gairių ir užduočių, nustatytų Tarybos patvirtintuose veiklos planavimo dokumentuose.
               3.   EUCAP NESTOR nevykdo jokios vykdomosios funkcijos.“

               3.

               4 straipsnis iš dalies keičiamas taip:

                           a)

                           2 dalis pakeičiama taip:
                           „2.   EUCAP NESTOR struktūra nustatoma remiantis jos planavimo dokumentais.“;

                           b)

                           3 dalis išbraukiama;

               4.

               6 straipsnis iš dalies keičiamas taip:

                           a)

                           įterpiama ši dalis:
                           „1a.   Misijos vadovas atstovauja EUCAP NESTOR jos veiksmų rajone. Misijos vadovas, gali EUCAP NESTOR darbuotojams, už kuriuos jis yra atsakingas, perduoti personalo ir finansų reikalų valdymo užduotis.“;

                           b)

                           4 dalis išbraukiama;

                           c)

                           8 dalis išbraukiama.

               5.

               7 straipsnio 4 dalis pakeičiama taip:
               „4.   Tarptautinių ir vietos darbuotojų įdarbinimo sąlygos ir teisės bei pareigos nustatomos sutartyse, kurias EUCAP NESTOR sudaro su atitinkamais personalo nariais.“

               6.

               11 straipsnio 5 dalis pakeičiama taip:
               „5.   Misijos vadovas užtikrina ES įslaptintos informacijos apsaugą pagal Tarybos sprendimą 2013/488/ES (2).

                  (2)  2013 m. rugsėjo 23 d. Tarybos sprendimas dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).“"

               7.

               Įterpiamas šis straipsnis:
               „12a straipsnis
               Teisinės nuostatos
               EUCAP NESTOR turi teisę įsigyti paslaugų ir prekių, sudaryti sutartis ir administracinius susitarimus, įdarbinti darbuotojus, turėti banko sąskaitas, įsigyti ir perleisti turtą, vykdyti savo įsipareigojimus ir būti teismo proceso šalimi, kai to reikia šiam sprendimui įgyvendinti.“

               8.

               13 straipsnis pakeičiamas taip:
               „13 straipsnis
               Finansinės nuostatos
               1.   Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2012 m. liepos 16 d. iki 2013 m. lapkričio 15 d. padengti, yra 22 880 000 EUR.
               Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2013 m. lapkričio 16 d. iki 2014 m. spalio 15 d. padengti, yra 11 950 000 EUR.
               2.   Visos išlaidos tvarkomos pagal Sąjungos bendrajam biudžetui taikomas taisykles ir procedūras. Trečiųjų valstybių ir priimančiosios valstybės subjektams leidžiama dalyvauti konkursuose dėl sutarčių sudarymo. Jei Komisija pritaria, EUCAP NESTOR gali su valstybėmis narėmis, priimančiąja valstybe, dalyvaujančiomis trečiosiomis valstybėmis ir kitais tarptautiniais subjektais sudaryti techninius susitarimus dėl įrangos, paslaugų ir patalpų teikimo EUCAP NESTOR.
               3.   EUCAP NESTOR yra atsakinga už savo biudžeto įvykdymą. Šiuo tikslu EUCAP NESTOR pasirašo susitarimą su Komisija.
               4.   Nedarant poveikio galiojančioms nuostatoms dėl EUCAP NESTOR ir jos personalo statuso, nuo 2014 m. liepos 16 d. EUCAP NESTOR atsako už reikalavimus ir įsipareigojimus, atsirandančius vykdant įgaliojimus, išskyrus reikalavimus, susijusius su misijos vadovo sunkiu nusižengimu, už kurį atsako pats misijos vadovas.
               5.   Finansinių nuostatų įgyvendinimas nedaro poveikio 4, 5 ir 6 straipsniuose numatytai EUCAP NESTOR pavaldumo tvarkai ir veiklos reikalavimams, įskaitant įrangos suderinamumą ir misijos grupių sąveiką.
               6.   Išlaidos yra tinkamos finansuoti nuo 2012 m. liepos 16 d.“

               9.

               Įterpiamas šis straipsnis:
               „13a straipsnis
               Projektų grupė
               1.   EUCAP NESTOR turi projektų grupę projektams nustatyti ir įgyvendinti. EUCAP NESTOR prireikus sudaro palankesnes sąlygas valstybių narių ir trečiųjų valstybių pagal jų įgaliojimus įgyvendinamiems projektams su EUCAP NESTOR susijusiose srityse, kuriais remiami jos tikslai, ir teikia su jais susijusias konsultacijas.
               2.   EUCAP NESTOR yra įgaliota naudoti valstybių narių ar trečiųjų valstybių finansinius įnašus nustatytiems projektams, kuriais nuosekliai papildomi kiti EUCAP NESTOR veiksmai, įgyvendinti, jei atitinkamas projektas:

                           a)

                           yra numatytas šio sprendimo finansinėje pažymoje; arba

                           b)

                           yra įtrauktas įgaliojimų vykdymo laikotarpiu, misijos vadovo prašymu iš dalies pakeitus finansinę pažymą.

                     EUCAP NESTOR su tomis valstybėmis sudaro susitarimą, kuriame visų pirma nustatomos konkrečios procedūros, taikomos nagrinėjant trečiųjų šalių skundus dėl žalos, padarytos dėl EUCAP NESTOR veiksmų arba neveikimo naudojant lėšas, kurias skyrė tos valstybės. Prisidedančiosios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už EUCAP NESTOR veiksmus ar neveikimą naudojant lėšas, kurias skyrė tos valstybės.
               3.   PSK susitaria dėl projektų grupei skirto trečiųjų valstybių finansinio įnašo priėmimo.“

               10.

               15 straipsnyje nuoroda „Sprendimu 2011/292/ES“ pakeičiama nuoroda „Sprendimu 2013/488/ES“.

               11.

               16 straipsnio antra pastraipa pakeičiama taip:
               „Jis taikomas iki 2016 m. gruodžio 12 d.“

         2 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2014 m. liepos 16 d.

      Priimta Briuselyje 2014 m. liepos 22 d.

            Tarybos vardu

            Pirmininkė

         C. ASHTON

      (1)  OL L 187, 2012 7 17, p. 40.


title: 1999 m. vasario 25 d. Komisijos sprendimas dėl procedūrų, pagal kurias Europos Komisijos pareigūnams ir darbuotojams gali būti leista susipažinti su Komisijos turima įslaptinta informacija (pranešta dokumentu Nr. C(1999) 423)

text:
Svarbus teisinis pranešimas

|

31999D0218

Oficialusis leidinys L 080 , 25/03/1999 p. 0022 - 0024

		Komisijos sprendimas1999 m. vasario 25 d.dėl procedūrų, pagal kurias Europos Komisijos pareigūnams ir darbuotojams gali būti leista susipažinti su Komisijos turima įslaptinta informacija(pranešta dokumentu Nr. C(1999) 423)(1999/218/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį, ypač į jos 162 straipsnio 2 dalį,kadangi Europos Sąjungos sutartis įsteigė bendrą užsienio ir saugumo politiką, kuri apima visus su Europos Sąjungos saugumu susijusius klausimus, taip pat ir galimybę formuoti bendrą gynybos politiką, kuri ilgainiui leistų sukurti bendrą gynybą;kadangi, pagal minėtos Sutarties J4 straipsnį Vakarų Europos Sąjunga (VES) yra neatskiriama Europos Sąjungos plėtros dalis, o tai reikalauja, kad VES parengtų ir įgyvendintų gynybinio pobūdžio Sąjungos sprendimus ir akcijas;kadangi Sąjungos bendra saugumo politika gali būti išplėtota įsigaliojus Amsterdamo sutarčiai; kadangi remiantis Protokolu Nr. 1 dėl Europos Sąjungos sutarties naujojo 17 straipsnio Europos Sąjunga imsis veiksmų išplėsti bendradarbiavimą tarp Europos Sąjungos ir VES;kadangi remiantis Europos Sąjungos Sutarties J9 straipsniu Komisija visokeriopai prisideda prie bendros užsienio ir saugumo politikos srityje atliekamo darbo; kadangi todėl Komisija gauna ir rengia dokumentus, turinčius jautraus pobūdžio informacijos, kurios atskleidimas gali kelti pavojų Europos Sąjungos, Bendrijos ir valstybių narių bei tarptautinių organizacijų, tokių kaip NATO ir VES, interesams;kadangi 1994 m. lapkričio 30 d. Sprendimu C(94) 3282 Komisija nusprendė dėl apsaugos priemonių, taikomų įslaptintai informacijai, kurios rengimas ar platinimas yra susijęs su Europos Sąjungos veikla;kadangi pagal minėto sprendimo 6 straipsnio 3 dalį informacijai, gaunamai iš VES arba NATO, taikomos specialios taisyklės;kadangi saugumo taisyklės privalo numatyti ne tik fizinę Komisijos turimos įslaptintos informacijos apsaugą, bet ir įgaliojimų suteikimą Komisijos pareigūnams ir kitiems tarnautojams naudotis šią informacija;kadangi Komisijos pareigūnų ir kitų tarnautojų, kurie dėl savo pareigų ir tarnybos reikalavimų turi turėti galimybę naudotis šia informacija, įgaliojimo procedūra turi būti pakeista, o tokia naudojimosi galimybė turi būti suteikta tik įgaliotiems asmenims;kadangi sprendimai suteikti įgaliojimą bus priimti tik atsakingoms nacionalinėms valstybių narių institucijoms atlikus saugumo patikrinimą;kadangi šis sprendimas nepažeis taisyklių, reglamentuojančių viešą naudojimąsi Komisijos turima informacija Europos Bendrijų steigimo sutartyse numatytose srityse, nustatytų Komisijos sprendimu 94/90/EAPB, EB, Euratomas [1];kadangi šis sprendimas nepažeidžia specialių apsaugos priemonių, nustatytų 1958 m. liepos 31 d. Tarybos reglamentu (Euratomas) Nr. 3, įgyvendinančiu Europos atominės energijos bendrijos steigimo sutarties 24 straipsnį [2];kadangi pagal EB sutarties 5 straipsnį valstybės narės privalo užtikrinti, kad institucijos įgyvendintų joms pagal sutartis priklausančias vykdyti užduotis; kadangi todėl valstybių narių institucijoms priklauso bendradarbiauti su Komisija siekiant išlaikyti aukštą apsaugos lygį bei atitinkamai atlikti šiuo sprendimu numatytus saugumo patikrinimus,NUSPRENDĖ:1 straipsnis1. Pagal 1994 m. lapkričio 30 d. Komisijos sprendimą C(94)3282 ir dėl Komisijos visokeriopo dalyvavimo veikloje, kuria rengiama ir įgyvendinama Sąjungos bendra saugumo politika, naudotis Komisijos turima įslaptinta informacija gali būti įgalioti tik Komisijos pareigūnai ir kiti tarnautojai ar kiti Komisijoje dirbantys asmenys, kurie dėl savo pareigų ir tarnybos reikalavimų turi žinoti apie šią informaciją ar ja naudotis.2. Norėdami turėti galimybę naudotis informacija, pažymėta įslaptinimo žymomis "visiškai slapta", "slapta" ar "konfidencialu", šio straipsnio 1 dalyje nurodyti asmenys turi būti įgalioti 2 straipsnyje nurodyta tvarka.3. Įgaliojamas suteikiamas tik asmenims, saugumo požiūriu patikrintiems atsakingų nacionalinių valstybių narių institucijų pagal 3 straipsnyje nustatytą procedūrą.2 straipsnis1. Komisija suteikia 1 straipsnyje nurodytus įgaliojimus gavusi atsakingų nacionalinių valstybių narių institucijų nuomonę dėl saugumo patikrinimo, atlikto laikantis 3 ir 4 straipsnių.2. Įgaliojimas, kuris galioja penkerių metų laikotarpį, negali trukti ilgiau už užduotis, kurioms atlikti jis buvo suteiktas. Komisija gali įgaliojimą atnaujinti pagal šio straipsnio 1 dalyje nurodytą procedūrą.Komisija gali bet kuriuo metu įgaliojimą panaikinti. Apie visus sprendimus panaikinti įgaliojimą pranešama susijusiam asmeniui, kuris gali paprašyti būti išklausytas Komisijos saugumo tarnybos vadovo, ir atsakingai nacionalinei institucijai.3. Išimties tvarka, jei to reikalauja pareigų vykdymas, Komisija, pranešusi atsakingai nacionalinei institucijai ir negavusi jos atsakymo per vieną mėnesį, gali suteikti laikiną įgaliojimą ne ilgesniam kaip trijų mėnesių laikotarpiui net ir nepasibaigus 3 straipsnyje nurodytam patikrinimui.3 straipsnis1. Saugumo patikrinimo tikslas yra nustatyti, kad nėra jokių priežasčių neleisti asmeniui naudotis Komisijos turima įslaptinta informacija.2. Saugumo patikrinimą Komisijos prašymu atlieka valstybių narių, kurių piliečiui reikia įgaliojimo, atsakingos nacionalinės institucijos padedant susijusiam asmeniui. Jei susijęs asmuo gyvena kitos valstybės narės teritorijoje, minėtos nacionalinės institucijos gali bendradarbiauti su gyvenamosios šalies institucijomis.3. Pagal patikrinimo procedūrą susijusio asmens prašoma užpildyti asmeninės informacijos formą.4. Savo prašyme Komisija nurodo įslaptintos informacijos, kuria ketinama leisti naudotis susijusiam asmeniui, pobūdį ir lygį, kad atsakingos nacionalinės institucijos galėtų atlikti patikrinimą ir pateikti nuomonę dėl tinkamo lygio ketinamam suteikti įgaliojimui.5. Visam saugumo patikrinimo procesui bei gautiems rezultatams taikomos atitinkamos taisyklės ir nuostatai, galiojantys susijusioje valstybėje narėje, įskaitant apeliacijos taisykles ir nuostatus.4 straipsnis1. Atsakingoms nacionalinėms valstybių narių institucijoms pateikus teigiamą nuomonę Komisija gali susijusiam asmeniui suteikti įgaliojimą 2 straipsnyje nurodyta tvarka.2. Apie atsakingų nacionalinių institucijų neigiamą nuomonę pranešama susijusiam asmeniui, kuris gali paprašyti būti išklausytas Komisijos. Komisija savo nuožiūra gali paprašyti atsakingų nacionalinių institucijų bet kokio papildomo paaiškinimo, kurį jos gali suteikti. Jei neigiama nuomonė patvirtinama, įgaliojimas nėra suteikiamas.5 straipsnisVisi asmenys, kuriems įgaliojimas suteiktas, kaip apibrėžta 2 straipsnyje, įgaliojimo suteikimo metu ir reguliariai po to gauna visus būtinus nurodymus, susijusius su įslaptintos informacijos apsauga ir šią apsaugą užtikrinančiomis priemonėmis. Tokie asmenys pasirašo deklaraciją, patvirtinančią nurodymų gavimą, ir įsipareigoja nurodymams paklusti.6 straipsnis1994 m. lapkričio 30 d. Sprendimo C(94)3282 1 straipsnio 2 dalis ir 10–13 straipsniai dėl apsaugos priemonių, taikomų įslaptintai informacijai, kurios rengimas ar platinimas yra susijęs su Europos Sąjungos veikla panaikinami. Įgaliojimai, suteikti pagal minėtą sprendimą, lieka galioti laikotarpį, kuriam jie buvo suteikti ir neilgesnį nei penkeri metai nuo suteikimo pradžios, išskyrus tuos atvejus, kai įgaliojimai buvo anksčiau panaikinti pagal 2 straipsnio 2 dalį.7 straipsnisŠis sprendimas įsigalioja jo priėmimo dieną.Priimta Briuselyje, 1999 m. vasario 25 d.Komisijos varduJacques SanterPirmininkas[1] OL L 46, 1994 2 18, p. 58.[2] OL 17, 1958 10 6, p. 406/58.--------------------------------------------------


title: 2015 m. gruodžio 3 d. Europos duomenų apsaugos priežiūros pareigūno sprendimas dėl duomenų apsaugos etinių aspektų išorės patariamosios grupės (toliau – Etikos patariamoji grupė) įsteigimo

text:
28.1.2016

               LT

               Europos Sąjungos oficialusis leidinys

               C 33/1

         EUROPOS DUOMENŲ APSAUGOS PRIEŽIŪROS PAREIGŪNO SPRENDIMAS
   2015 m. gruodžio 3 d.
   dėl duomenų apsaugos etinių aspektų išorės patariamosios grupės (toliau – Etikos patariamoji grupė) įsteigimo
   (2016/C 33/01)
   EUROPOS DUOMENŲ APSAUGOS PRIEŽIŪROS PAREIGŪNAS,
   atsižvelgdamas į 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (1), ypač į jo 41 straipsnio 2 dalį ir 46 straipsnio e punktą,
   kadangi:

               (1)

               Europos Sąjungos pagrindinių teisių chartijos 7 ir 8 straipsniais ir Sutarties dėl Europos Sąjungos veikimo 16 straipsniu užtikrinama, kad bus gerbiamos teisės į privatų ir šeimos gyvenimą ir asmens duomenų apsaugą;

               (2)

               Reglamento (EB) Nr. 45/2001 41 straipsnio 2 dalies antru sakiniu nurodoma, kad EDAPP atsako už ES institucijų, įstaigų ir duomenų subjektų konsultavimą visais su asmens duomenų tvarkymu susijusiais klausimais;

               (3)

               Reglamento (EB) Nr. 45/2001 46 straipsnio e punkte nustatyta ir 2012 m. gruodžio 17 d. Europos duomenų apsaugos priežiūros pareigūno darbo tvarkos taisyklių 38 straipsnio 1 dalyje išsamiai išaiškinta (2), kad EDAPP privalo stebėti informacijos ir ryšio technologijų raidą ir nustatyti naujas tendencijas, kurios gali daryti poveikį asmens duomenų apsaugai;

               (4)

               naudojant tokias technologines naujoves kaip didelių duomenų kiekių kompiuterija ir mašininis mokymasis duomenys renkami ir naudojami vis labiau neskaidriais ir sudėtingais būdais, keliant didelę grėsmę privatumui ir žmogaus orumui;

               (5)

               EDAPP siekia skatinti atvirą informuotų asmenų diskusiją apie skaitmeninę etiką, leisiančią ES geriau suvokti technologijų naudą visuomenei ir ekonomikai ir kartu sustiprinti asmenų teises ir laisves, ypač jų teises į privatumą ir duomenų apsaugą;

               (6)

               2015 m. rugsėjo 11 d. EDAPP nuomonėje „Naujos skaitmeninės etikos link: duomenys, orumas ir technologijos“ paskelbta, kad įsteigiama Etikos patariamoji grupė,

         NUSPRENDĖ:
   1 straipsnis
   Dalykas
   1.   Šiuo sprendimu įsteigiama duomenų apsaugos etinių aspektų išorės patariamoji grupė (Etikos patariamoji grupė, toliau – Patariamoji grupė).
   2.   Patariamosios grupės nariai skiriami laikotarpiui nuo 2016 m. vasario 1 d. iki 2018 m. sausio 31 d.
   2 straipsnis
   Užduotys
   1.   Patariamoji grupė:

               a)

               analizuoja etinius duomenų apsaugos aspektus;

               b)

               teikia rekomendacijas EDAPP prašymu;

               c)

               teikia pasiūlymus dėl tyrimų, skatinančių tarpdalykinį bendradarbiavimą;

               d)

               rengia bent dvi viešai skelbiamas ataskaitas;

               e)

               jeigu reikia, kviečia dalyvauti savo darbe kitus ekspertus nuolat ar pagal poreikį, ypač tais atvejais, kai tokie kiti ekspertai gali pasidalyti su Patariamąja grupe papildomomis žiniomis ir patirtimi medicinos, sveikatos priežiūros, finansų, energetikos, politinio valdymo, policijos ir saugumo srityse;

               f)

               teikia prielaidas ypatingos svarbos visuomenės daliai ir vertina, kokią įtaką daro Patariamoji grupė kitų praktikuojančių asmenų patirčiai.

         2.   Patariamosios grupės teikiama informacija turi būti pagrįsta patikimomis ir pastoviomis žiniomis, empiriniais įrodymais ir nuodugnia patikra.
   3.   EDAPP pristato plačiajai visuomenei Patariamosios grupės darbo rezultatus per seminarus ar konferencijas.
   3 straipsnis
   Konsultacijos
   EDAPP gali konsultuoti su Patariamąja grupe įvairiais klausimais, susijusiais su etiniais duomenų apsaugos aspektais.
   4 straipsnis
   Narystė. Narių skyrimas
   1.   Patariamąją grupę sudaro ne daugiau kaip šeši pripažinti ekspertai, turintys patvirtintos patirties analizės ir tyrimų srityse, susijusiose su etiniais duomenų apsaugos aspektais.
   2.   Nariai skiriami individualiai.
   3.   Nariai veikia visiškai nepriklausomai ir jų neveikia joks faktinis ar galimas interesų konfliktas dėl ryšių su viešojo ar privataus sektoriaus organizacijomis, kurios turi politinių ar ekonominių interesų, susijusių su Patariamosios grupės veikla ar išvadomis.
   4.   Laikantis skyrimo sąlygų, gali būti reikalaujama, kad asmenys praneštų apie buvusius ar esamus ryšius su trečioje dalyje nurodytomis organizacijomis, jeigu taip galima išvengti interesų konflikto.
   5 straipsnis
   Veikla
   1.   Patariamoji grupė iš savo narių išsirenka pirmininką.
   2.   Patariamoji grupė gali rengti ne tik posėdžius, bet ir vaizdo konferencijas arba naudotis kitomis tinkamomis ryšio priemonėmis.
   3.   Suderinęs su Patariamąja grupe, EDAPP gali kviesti grupei nepriklausančius ekspertus, turinčius kompetencijos nuolat arba pagal poreikį dalyvauti Patariamosios grupės darbe.
   4.   Pirmininkas taip pat gali kviesti stebėtojus nuolat ar pagal poreikį dalyvauti grupės veikloje.
   5.   Grupės nariai, kviečiami ekspertai ir stebėtojai laikosi profesinės paslapties reikalavimo, nustatyto Reglamento (EB) Nr. 45/2001 45 straipsnyje. Pirmininkas nuolat informuoja EDAPP apie grupės atliktą darbą.
   6 straipsnis
   EDAPP įsipareigojimai
   1.   EDAPP skiria patariamosios grupės narius paskelbęs kvietimą teikti paraiškas ir atsižvelgdamas į pirminės atrankos komiteto patarimus.
   2.   EDAPP suteikia Patariamajai grupei sekretoriatą. EDAPP biuro pareigūnas skiriamas grupės sekretoriumi.
   3.   EDAPP tvirtina Patariamosios grupės įgaliojimus ir darbo tvarkos taisykles.
   4.   Atitinkamoje savo svetainės skiltyje EDAPP skelbia visą svarbią informaciją apie Patariamosios grupės vykdomą veiklą.
   7 straipsnis
   Posėdžių išlaidos
   1.   Patariamosios grupės nariams už jų teikiamas paslaugas neatlyginama.
   2.   Europos duomenų apsaugos priežiūros pareigūno biuras padengia grupės veikloje dalyvaujančių asmenų kelionės ir pragyvenimo išlaidas.
   3.   Remiantis tokiomis pačiomis sąlygomis padengiamos ekspertų ir stebėtojų išlaidos, jeigu Patariamosios grupės sekretorius patvirtina, kad biudžete yra lėšų tokių dalyvių išlaidoms padengti.
   8 straipsnis
   Galimybė visuomenei susipažinti su dokumentais ir asmens duomenų tvarkymas
   1.   Pagal 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais nuostatas visuomenei suteikiama teisė susipažinti su Patariamosios grupės parengtais dokumentais (3).
   2.   EDAPP renka, tvarko ir skelbia asmens duomenis laikydamasis Reglamento (EB) Nr. 45/2001.
   9 straipsnis
   Įsigaliojimas
   Šios nuostatos įsigalioja kitą dieną po jų pasirašymo ir skelbiamos Europos Sąjungos oficialiajame leidinyje.

      Priimta Briuselyje 2015 m. gruodžio 3 d.

         Giovanni BUTTARELLI

            Europos duomenų apsaugos priežiūros pareigūnas

      (1)  OL L 8, 2001 1 12, p. 1.

      (2)  OL L 273, 2013 10 15, p. 41.

      (3)  OL L 145, 2001 5 31, p. 43.


title: 2011/609/ES: 2011 m. gegužės 10 d. Europos Parlamento sprendimas dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/241

         EUROPOS PARLAMENTO SPRENDIMAS
   2011 m. gegužės 10 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų sąskaitų uždarymo
   (2011/609/ES)
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (3), ypač į jo 5 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0131/2011),

               1.

               pritaria Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 22.

      (2)  OL L 248, 2002 9 16, p. 1.

      (3)  OL L 90, 2007 3 30, p. 58.

      (4)  OL L 357, 2002 12 31, p. 72.


title: 2003 m. liepos 21 d. Tarybos sprendimas 2003/543/BUSP dėl Bendrųjų veiksmų 2002/589/BUSP įgyvendinimo dėl Europos Sąjungos indėlio į kovą su mažų ginklų ir lengvosios ginkluotės destabilizuojančiu kaupimu ir plitimu Lotynų Amerikoje ir Karibų jūros šalyse

text:
Svarbus teisinis pranešimas

|

32003D0543

Oficialusis leidinys L 185 , 24/07/2003 p. 0059 - 0060

		Tarybos sprendimas 2003/543/BUSP2003 m. liepos 21 d.dėl Bendrųjų veiksmų 2002/589/BUSP įgyvendinimo dėl Europos Sąjungos indėlio į kovą su mažų ginklų ir lengvosios ginkluotės destabilizuojančiu kaupimu ir plitimu Lotynų Amerikoje ir Karibų jūros šalyseEUROPOS SĄJUNGOS TARYBA,atsižvelgdama į 2002 m. liepos 12 d. Bendruosius veiksmus 2002/589/BUSP dėl Europos Sąjungos indėlio į kovą su mažų ginklų ir lengvosios ginkluotės destabilizuojančiu kaupimu ir plitimu [1], ypač į jų 6 straipsnį, jį siejant su Europos Sąjungos sutarties 23 straipsnio 2 dalies antra įtrauka,kadangi:(1) Tarybos sprendimu 2001/200/BUSP [2] Europos Sąjunga nusprendė prisidėti prie kovos su mažų ginklų ir lengvosios ginkluotės destabilizuojančio kaupimu ir plitimu, kuris kelia grėsmę taikai ir saugumui bei mažina tvarios plėtros perspektyvas, inter alia, Lotynų Amerikoje ir Karibų jūros šalyse. Europos Sąjungos indėlis pagal tą sprendimą Jungtinių Tautų regioniniam taikos, nusiginklavimo ir plėtros Lotynų Amerikoje ir Karibų jūros šalyse centrui (UN-LiREC) Limoje, veikiančiam Jungtinių Tautų Nusiginklavimo reikalų departamento (DDA) vardu, buvo veiksmingas užtikrinant tam tikrų kovos su nekontroliuojamu mažų ginklų ir lengvosios ginkluotės kaupimu ir plitimu regione elementų parengiamąją veiklą ir pradinį įgyvendinimą. Kad ta veikla būtų tęsiama, UN-LiREC ir DDA kreipėsi dėl tolesnės Europos Sąjungos paramos.(2) Siekdama Bendrųjų veiksmų 2002/589/BUSP 1 straipsnyje nustatytų tikslų, Europos Sąjunga numato dirbti atitinkamuose tarptautiniuose forumuose ir regionuose, atitinkamai, kad suteiktų pagalbą per tarptautines organizacijas, programas ir agentūras, bei per regioninius susitarimus.(3) UN-LiREC, veikiantis DDA vardu, siekia funkcionuoti kaip regioninis šaunamųjų ginklų, šaudmenų ir sprogmenų Lotynų Amerikoje ir Karibų jūros šalyse tvarkymo centras, kurio bendras tikslas yra šio regiono valstybėms teikti pagalbą įgyvendinant regioninius susitarimus ir nuostatus bei kuriant koordinuotą nusistatymą siekiant užkirsti kelią neteisėtai prekybai šaunamaisiais ginklais ir pagerinti gebėjimus ir pajėgumus regione per daugelį konkrečių projektų.(4) Įvairių UN-LiREC projektų tikslai yra rengti instruktorius teisėsaugos akademijose, kurti įrangą legalios prekybos šaunamaisias ginklais kontrolei tobulinti ir kovoti su neteisėta prekyba šaunamaisiais ginklais Lotynų Amerikoje ir Karibų jūros šalyse, sudaryti sąlygas ginklų perviršiaus naikinimui ir sukauptų atsargų valdymo gerinimui, taip pat remti parlamentarus, kad būtų tobulinami šaunamuosius ginklus, šaudmenis ir sprogmenis reglamentuojantys teisės aktai.(5) Veiklos pagal šiuos projektus imasi UN-LiREC ir Amerikos valstybių organizacija bedradarbiaudamos su kitomis institucijomis.(6) Komisija sutiko, kad jai būtų patikėtas šio sprendimo įgyvendinimas.(7) Dėl to Europos Sąjunga ketina pasiūlyti tolesnę finansinę pagalbą UN-LiREC veiklai pagal Bendrųjų veiksmų 2002/589/BUSP II antraštinę dalį.(8) Komisija užtikrina Europos Sąjungos indėlio į tuos projektus, įskaitant atitinkamas priemones, kurių imsis UN-LiREC, pakankamą matomumą,PRIĖMĖ ŠĮ SPRENDIMĄ:1 straipsnis1. Europos Sąjunga prisideda prie kovos su mažų ginklų ir lengvosios ginkluotės destabilizuojančiu kaupimu ir plitimu Lotynų Amerikoje ir Karibų jūros šalyse toliau teikdama paramą UN-LiREC planuojamai veiklai.2. Šiuo tikslu Europos Sąjunga teikia finansinę paramą Jungtinių Tautų Nusiginklavimo reikalų departamentui (DDA), kurio vardu veikia UN-LiREC, skirtą projektams, kuriais siekiama teisėsaugos akademijose ruošti instruktorius, rengiant jiems specialius kursus ir modeliavimo pratybas, kurti įrangą siekiant sudaryti palankias sąlygas legalios prekybos šaunamaisias ginklais kontrolei tobulinti ir užkirsti kelią neteisėtai prekybai jais bei kovoti su ja Lotynų Amerikoje ir Karibų jūros šalyse, sudaryti sąlygas ginklų perviršiaus naikinimui ir sukauptų atsargų valdymo gerinimui, taip pat remti parlamentarus, kad būtų tobulinami su šaunamųjų ginklų, šaudmenų ir sprogmenų kontrolės mechanizmais susiję teisės aktai.3. Komisijai pavedama įgyvendinti šį sprendimą. Tuo tikslu Komisija sudaro finansavimo sutartį su DDA, kurios vardu UN-LicREC veikia, dėl Europos Sąjungos indėlio, dotacijos forma, naudojimo sąlygų. Sudarytina finansavimo sutartis numato, kad UN-LiREC, DDA ir UN-LiREC partneriai užtikrina Europos Sąjungos indėlio į projektą matomumą, kuris atitinktų jo dydį.2 straipsnis1. 1 straipsnyje nurodytiems tikslams skiriama orientacinė finansinė suma yra 700000 eurų.2. Iš šio straipsnio 1 dalyje nurodytos sumos finansuojamos išlaidos tvarkomos pagal Europos Sąjungos bendrajam biudžetui taikomą Bendrijos tvarką ir taisykles.3 straipsnisSu šio sprendimo įgyvendinimu susijusius reguliarias ataskaitas Komisija siunčia atitinkamoms Tarybos įstaigoms pagal Bendrųjų veiksmų 2002/589/BUSP 9 straipsnio 1 dalį. Ši informacija remiasi reguliariomis ataskaitomis, kurias UN-LiREC/DDA turi teikti pagal sutartinius santykius su Komisija, kaip numatyta 1 straipsnyje.4 straipsnis1. Šis sprendimas įsigalioja 2003 m. rugpjūčio 1 d.; nuo tos datos išlaidos, patirtos įgyvendinant šį aktą, yra laikomos reikalavimus atitinkančiomis. Jis netenka galios 2004 m. liepos 31 d.2. Šis sprendimas peržiūrimas po 10 mėnesių nuo jo priėmimo dienos.5 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2003 m. liepos 21 d.Tarybos varduPirmininkasF. Frattini[1] OL L 191, 2002 7 19, p. 1.[2] OL L 72, 2001 3 14, p. 1.--------------------------------------------------


title: 2003 m. kovo 25 d. Komisijos sprendimas įkuriantis konsultacinę grupę, vadinamą Ekspertų grupe dėl prekybos žmonėmis

text:
Svarbus teisinis pranešimas

|

32003D0209

Oficialusis leidinys L 079 , 26/03/2003 p. 0025 - 0027

		Komisijos sprendimas2003 m. kovo 25 d.įkuriantis konsultacinę grupę, vadinamą "Ekspertų grupe dėl prekybos žmonėmis"(2003/209/EB)EUROPOS BENDRIJŲ KOMISIJA,atsižvelgdama į Europos Sąjungos sutartį,kadangi:(1) Sąjunga palaiko ir plėtoja Sąjungą kaip laisvės, saugumo ir teisingumo erdvę.(2) Sąjunga laisvės, saugumo ir teisingumo erdvėje turi piliečiams teikti aukšto lygio saugą. To tikslo turi būti siekiama užkertant kelią organizuotiems ir kitokiems nusikaltimams, ypač prekybai žmonėmis ir nusikaltimams vaikams, bei su jais kovojant.(3) Pagal Europos Sąjungos pagrindinių teisių chartiją prekyba žmonėmis yra draudžiama.(4) Prekyba žmonėmis, kaip apibrėžta 2002 m. liepos 19 d. Tarybos pamatiniame sprendime 2002/629/TVR dėl kovos su prekyba žmonėmis, yra sunkus nusikaltimas, pažeidžiantis pagrindines žmogaus teises ir žmogaus orumą ir reikalaujantis daugelį dalykų apimančio požiūrio, aprėpiančio visą prekybos grandinę, kurią sudaro kilmės, tranzito ir paskirties šalys.(5) 1999 m. spalio 15-16 d. Tamperėje Europos Vadovų Taryba paragino užkirsti kelią visoms prekybos žmonėmis formoms. 2002 m. birželio 21-22 d. Sevilijoje Europos Vadovų Taryba išreiškė būtinumą imtis ryžtingų veiksmų kovojant su prekyba žmonėmis.(6) Briuselio deklaracija, kaip 2002 m. rugsėjo 18-20 d. vykusios Europos konferencijos "Prekybos žmonėmis prevencija ir kova su ja: globaliniai XXI amžiaus iššūkiai" baigiamasis dokumentas, pateikia rekomendacijų, standartų ir geriausios praktikos priedą ir pareiškia, kad Komisija turi įkurti ekspertų grupę dėl prekybos žmonėmis.(7) Ta ekspertų grupė turėtų svariai prisidėti plėtojant prekybos žmonėmis prevenciją ir kovą su ja bei padėti Komisijai rinkti nuomones apie visas Komisijos iniciatyvas, susijusias su prekyba žmonėmis.(8) Dėl to ši ekspertų grupė turėtų būti įkurta, apibrėžta jos kadencija ir organizuotas jos administravimas,PRIĖMĖ ŠĮ SPRENDIMĄ:1 straipsnisObjektas1. Įkuriama konsultacinė grupė, vadinama "Ekspertų grupe dėl prekybos žmonėmis", toliau - ekspertų grupė.2. Ekspertų grupę sudaro kvalifikuoti asmenys, kompetentingi svarstyti su prekyba žmonėmis susijusius reikalus. Tokia kompetencija turi būti grindžiama patirtimi, kurią savo veikloje yra sukaupusios ES valstybių narių ir šalių kandidačių administracijos bei tarpvyriausybinės, tarptautinės ir nevyriausybinės organizacijos, dalyvaujančios kovoje su prekyba žmonėmis, arba valstybiniuose ar privačiuose universitetuose ar institutuose atliekamais moksliniais tyrimais.2 straipsnisMisija1. Komisija gali konsultuotis su ekspertų grupe visais su prekyba žmonėmis susijusiais klausimais.2. Ekspertų grupė, deramai atsižvelgdama į Briuselio deklaracijoje pateiktas rekomendacijas, teikia Komisijai jos prašymu arba savo iniciatyva nuomones arba pranešimus.3. Konkrečiai šiomis rekomendacijomis pagrįstas ekspertų grupės pranešimas pateikiamas per devynis mėnesius nuo grupės įsteigimo, kad padėtų Komisijai parengti naujus konkrečius pasiūlymus Europos lygmeniu.3 straipsnisSudėtis1. Ekspertų grupę sudaro 20 narių.2. Ekspertų grupės nariai yra asmenys, turintys patirtį kovoje su prekyba žmonėmis, sukauptą dirbant:a) ES valstybių narių administracijose (septyni nariai),b) šalių kandidačių administracijose (keturi nariai),c) Europos lygmeniu veikiančiose tarpvyriausybinėse, tarptautinėse ir nevyriausybinėse organizacijose su gerai dokumentuota patirtimi ir profesionaliomis žiniomis prekybos žmonėmis srityje (devyni nariai).Asmenys, turintys patirtį, sukauptą dirbant mokslinį darbą ES valstybių narių valstybiniuose ar privačiuose universitetuose ar institutuose taip pat gali tapti ekspertų grupės nariais, jei juos pasiūlo pirmiau minėtos šalys.3. Ekspertų grupę sudaro bent 40 % kiekvienos lyties narių.4. Nariai skiriami kaip nepriklausomi ekspertai ir neatstovauja valstybėms ar organizacijoms, kuriose jie dirba.4 straipsnisPaskyrimas1. Narius skiria Komisija remdamasi objektyviais įrodytos kompetencijos ir patirties kriterijais. Komisija narius skiria iš sąrašo visų asmenų, kuriuos pasiūlo:a) ES valstybių narių Vyriausybės,b) šalių kandidačių Vyriausybės,c) tarptautinės, tarpvyriausybinės ir nevyriausybinės organizacijos, veikiančios prekybos žmonėmis prevencijos ir kovos su ja srityje Europos lygmeniu ir kurių kovos su prekyba žmonėmis projektai yra kartu finansuojami pagal vieną iš ES programų STOP I arba STOP II.Kiekviena valstybė narė arba šalis kandidatė ir pirmiau minėta organizacija gali į narius siūlyti iki trijų asmenų.2. Komisija narių sąrašą paskelbia Europos Sąjungos oficialiajame leidinyje.5 straipsnisKadencija1. Narių kadencija yra vieneri metai. Ji gali būti atnaujinta.2. Pasibaigus kadencijai, ekspertų grupės nariai ir toliau eina savo pareigas, kol jie yra pakeičiami arba paskiriami dar kartą.3. Nario kadencija baigiasi jam atsistatydinus arba mirus. Tokiu atveju tas narys likusiam kadencijos laikotarpiui pakeičiamas 4 straipsnyje nustatyta tvarka.4. Už atliekamas užduotis nemokamas joks atlyginimas.6 straipsnisDarbo grupėsAtlikdama 2 straipsnyje nustatytą misiją, ekspertų grupė gali steigti ad hoc darbo grupes. Darbo grupes sudaro ne daugiau kaip aštuoni nariai.7 straipsnisPapildomi ekspertai1. Ekspertų grupė gali kviesti savo darbe dalyvauti bet kurį asmenį, turintį konkrečią kompetenciją kokiu nors darbotvarkės klausimu. Tokie asmenys dalyvauja diskusijoje tik tuo klausimu, dėl kurio jie yra pakviesti.2. Ekspertų grupė gali kviesti oficialius valstybių narių, šalių kandidačių ar trečiųjų valstybių ir tarptautinių, tarpvyriausybinių ir nevyriausybinių organizacijų atstovus.8 straipsnisPirmininkas ir biuras1. Ekspertų grupė dviejų trečdalių narių balsų dauguma išsirenka iš savo narių vieną pirmininką ir du pirmininko pavaduotojus.2. Pasibaigus pirmininko ir pirmininko pavaduotojų kadencijai, jie ir toliau eina savo pareigas, kol jie yra pakeičiami ar paskiriami dar kartą.3. Kadencijai pasibaigus dėl pirmininko ar vieno iš pirmininko pavaduotojų atsistatydinimo ar mirties, juos pakeičiantys asmenys išrenkami likusiam kadencijos laikotarpiui šio straipsnio 1 dalyje nustatyta tvarka.4. Pirmininkas ir pirmininko pavaduotojai sudaro biurą.5. Biuras rengia ir organizuoja ekspertų grupės darbą.6. Biuras gali kviesti pranešėjus iš kiekvienos darbo grupės dalyvauti savo posėdžiuose.9 straipsnisSekretoriato paslaugosKomisija ekspertų grupei, biurui ir darbo grupėms teikia sekretoriato paslaugas.10 straipsnisKomisijos tarnybų dalyvavimasSuinteresuotų Komisijos tarnybų atstovai gali dalyvauti ekspertų grupės, biuro ir darbo grupių posėdžiuose.11 straipsnisNuomonės ir pranešimai1. Ekspertų grupė teikia Komisijai savo nuomones ir pranešimus. Komisija gali nustatyti galutinę datą, iki kurios nuomonė ar pranešimas turi būti pateikti.2. Ekspertų grupės diskusijose nebalsuojama. Kai ekspertų grupės nuomonė ar pranešimas yra priimami vieningai, ji parengia bendras išvadas ir prideda jas prie protokolo. Jai ekspertų grupė nėra vieninga dėl nuomonės ar pranešimo, apie atskirai pareikštas nuomones ji informuoja Komisiją.3. Ekspertų grupės nekonfidencialaus pobūdžio pranešimus, nuomones ir medžiagą Komisija gali skelbti internete.12 straipsnisPosėdžiai1. Ekspertų grupė renkasi Komisijos kvietimu Komisijos būstinėje.2. Biuras šaukiamas Komisijos būstinėje pirmininko iniciatyva sutarus su Komisija.13 straipsnisKonfidencialumasNepažeisdami EB sutarties 287 straipsnio, ekspertų grupės nariai neatskleidžia jokios informacijos, gautos dirbant ekspertų grupėje arba darbo grupėse tais atvejais, kai Komisija informuoja juos, kad tam tikra nuomonė ar dalykas yra konfidencialūs. Tokiu atveju posėdžiuose gali dalyvauti tik ekspertų grupės nariai ir Komisijos atstovai.14 straipsnisĮsigaliojimasSprendimas įsigalioja jo paskelbimo Europos Sąjungos oficialiajame leidinyje dieną.Priimta Briuselyje, 2003 m. kovo 25 d.Komisijos varduAntónio VitorinoKomisijos narys--------------------------------------------------


title: 2000 m. liepos 17 d. Tarybos Sprendimas iš dalies keičiantis Sprendimą 1999/311/EB, nustatantį trečiąjį transeuropinio bendradarbiavimo aukštojo mokslo srityje programos (Tempus III) etapą (2000–2006 m.)

text:
Svarbus teisinis pranešimas

|

32000D0460

Oficialusis leidinys L 183 , 22/07/2000 p. 0016 - 0016

		Tarybos Sprendimas2000 m. liepos 17 d.iš dalies keičiantis Sprendimą 1999/311/EB, nustatantį trečiąjį transeuropinio bendradarbiavimo aukštojo mokslo srityje programos (Tempus III) etapą (2000–2006 m.)(2000/460/EB)EUROPOS SĄJUNGOS TARYBA,atsižvelgdama Europos bendrijos steigimo sutartį, ir ypač į jos 308 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],atsižvelgdama į Regionų komiteto nuomonę [3],kadangi:(1) Sprendimu 1999/311/EB [4] Taryba patvirtino trečiąjį transeuropinio bendradarbiavimo aukštojo mokslo srityje programos (Tempus III) etapą (nuo 2000 iki 2006 m.),(2) Ši programa skirta neasocijuotosioms Centrinės ir Rytų Europos šalims, kurios yra ekonomiškai remtinos, remiantis Reglamentu (EEB) Nr. 3906/89 (Phare programa) [5] arba programa, skirta ją pakeisti, bei naujoms buvusios Tarybų Sąjungos nepriklausomoms valstybėms ir Mongolijai, kaip nustatyta 1999 m. gruodžio 29 d. Tarybos reglamente (EB, Euratomas) Nr. 99/2000 dėl paramos teikimo valstybėms partnerėms Rytų Europoje ir Centrinėje Azijoje [6] (kuris pakeičia senąją Tacis programą).(3) 2 straipsnyje įterptoje išnašoje teigiama, kad "šiuo metu" programa siejama su Albanija, Bosnija-Hercegovina ir Buvusia Jugoslavijos Respublika Makedonija.(4) Ateityje svarbu sugebėti išplėsti Tempus III programą į kitas šio regiono šalis, ypač į Kroatiją,NUSPRENDĖ:1 straipsnisSprendimas 1999/311/EB iš dalies keičiamas taip:1. 2 straipsnio pirma pastraipa pakeičiama taip:"Programa Tempus III skirta neasocijuotoms Vidurio ir Rytų Europos šalims, kurios turi teisę gauti ekonominę pagalbą pagal Reglamentą (EEB) Nr. 3906/89 (Phare programa) arba programą, skirta ją pakeisti, bei naujoms nepriklausomoms buvusios Tarybų Sąjungos valstybėms ir Mongolijai, minimoms Reglamente (EB, Euratomas) Nr. 99/2000 (kuris pakeičia senąją Tacis programą). Šios šalys toliau vadinamos "šalimis, turinčiomis teisę dalyvauti programoje"."2. 1 išnaša išbraukiama.2 straipsnisŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Briuselyje, 2000 m. liepos 17 d.Tarybos varduPirmininkasL. Fabius[1] Nuomonė pareikšta 2000 m. birželio 14 d. (dar nespausdinta Oficialiajame leidinyje).[2] Nuomonė pareikšta 2000 m. gegužės 29 d. (dar nespausdinta Oficialiajame leidinyje).[3] Nuomonė pareikšta 2000 m. gegužės 29 d. (dar nespausdinta Oficialiajame leidinyje).[4] OL L 120, 1999 5 8, p. 30.[5] OL L 375, 1989 12 23, p. 11. Reglamentas su paskutiniais pakeitimais, padarytais Reglamentu (EB) Nr. 1266/1999 (OL L 161, 1999 6 20, p. 68).[6] OL L 12, 2000 1 18, p. 1.--------------------------------------------------